Remy Sylado

Yapi Panda Abdiel Tambayong (Ejaan Républik: Japi Tambajong) utawa kondhang karo jeneng pena Remy Sylado lair ing Makassar, Sulawesi Selatan 12 Juli 1945 ya iku sastrawan Indonésia.Remy Sylado(01 Agustus 2011)

Remy Silado  ya iku penyair, kondhang amarga puisi mbeling.
Dhèwèké lair ana Malino, Makassar, Sulawesi Kidul, ing 12 Juli 1945, kanthi jeneng Yapi Panda Abdiel Tambayong utawa Japi Tambajong.
Jenenge kerep ditulis nganggo angka 23761, dijipuk saka chord sepisanan lagu All My Loving duweke The Beatles.
Kabèh babagan seni wis dijajal, saka nulis geguritan, novèl, ésai, nganti naskah lakon; uga seni musik, seni rupa, lan mligi seni téater.

Remy Silado dadi pelopor puisi mbeling taun 1970-an, 'apa waé bisa lan olèh ditulis dadi geguritan, lan sapa waé olèh dadi penyair'.
Dhèwèké dadi rédhaktur ana kalawarti Aktuil lan ngurusi rubrik Puisi Mbeling.

Geguritan-geguritané sasuwéné 30 taun diklumpukaké lan diterbitaké kanthi irah-irahan Puisi Mbeling Remy Silado déning Kepustakaan Populer Gramedia taun 2004.

 Nalika cilik 
Remy, nalika cilik tau manggon ing Semarang lan Sala.

 Jeneng samaran 
Remy duwé sesinglon akèh kaya ta "Dova Zila", "Alif Danya Munsyi", "Juliana C. Panda", "Jubal Anak Perang Imanuel", lan liya-liayné. Saliyané kagiyatan ing babagan musik, seni rupa, teater, filem, uga bisa akèh basa.

 Karier 
Remy wiwit karier dadi wartawan majalah Tempo (Semarang, 1965), redaktur majalah Aktuil Bandung (wiwit 1970), dhosèn Akademi Sinematografi Bandung (wiwit 1971), ketua Teater Yayasan Pusat Kebudayaan Bandung.Remy Sylado (01 Agustus 2011) Dhèwèké nulis kritik, puisi, carkak, novèl (wiwit umur 18), drama, kolom, esai, sajak, roman populer, uga buku-buku musikologi, dramaturgi, basa, lan teologi. Remy kaloka amarga kekendhelané ngadhepi wong akèh liwat panggung-panggung drama kang kabawah. Remy uga salah sijiné pelopor panulisan puisi mbeling.

Saliyané nulis novèl, Remy uga pinter nggambar, drama lan ngerti babagan filem. Saiki Dhèwèké manggon ing Bandung. Remy tau dianugerahi bebungah Sastra Khatulistiwa 2002, iku kanggo novèl kang judhulé Kerudung Merah Kirmizi.

Puisi Mbeling
Puisi mbeling lair bebarengan karo saya kuwaté konsolidasi pulitik pamaréntah Orde Anyar kang agi waé munggah kuwasa.
Surak-surak ana kalangan pulitis lan aktivis pergerakan kang wis kasil olèhé mbabat Orde Lawas isih krasa.
Pangarep-arep kang dibotaké ana pamaréntahan anyar ora ninggali rasa kritis kaya ing jaman démonstrasi gedhé taun 1966.
Sing metu ya iku usaha bebarengan kanggo nyipta suwasana kondusif lan stabil, ora mung ana puitik, nanging uga sastra.

Kaya kang diujaraké Remy Sylado, gerakan mbeling ya iku perlawanan kang diarahaké ana 2 sasaran.
Sepisanan, èstétika geguritan kang kekurung ana pikiran-pikiran konvénsional kang diungkap kanthi kabur lan peteng ana basa kembang-kembang saéngga geguritan kelangan tanggung-jawabé marang kasunyatan.
Kapindho, situasi pulitik Orde Anyar kang nyata dibingkai ana gerontokrasi kang salah kaprah kanthi slogan-slogan saka pejah gesang ndhèrèk bapak dadi mikul dhuwur, mendhem jero.

 Cathetan suku 

Pranala njaba
Laman web Jendela Sastra
Laman web Tokoh Indonesia 
Laman web ahmadgaus.com
Laman web Tempo.co
Laman web DKJ

Kategori:Sastrawan
Kategori:Juru gurit
Kategori:Lair 1945